Saatekülaline kogeb kõiki imesid, millest Piibel räägib.
Tuhanded, kes tema saladusi tundma õpivad, kogevad sama.
Kas on olemas üleloomulik meile tundmatu maailm?
Kas on elu pärast surma?
Kas inglid on olemas?
Kas me saame unenägudes taevaseid sõnumeid?
Kas me saame avada iidseid üleloomulikke saladusi?
Kas tervenemisimed on tõelised?
Sid Roth on 35 aastat uurinud üleloomulikku maailma.
Ole koos Sidiga saates: "See on üleloomulik!"
Tere tulemast minu maailma, kus üleloomulik on tavapärane.
Saatekülalise dr Guillermo Maldonado sõnul saavad 80% haigetest terveks,
kui neist deemonid välja ajada.
Juudi rabi Jeesuse teenistusest kolmandiku hõlmas deemonite
väljaajamine inimestest.
Dr Maldonado, kuidas uskliku sees, kelles elab Jeesus ja kelle patud
on andestatud, saab olla deemon?
Usklikel saab olla kõik, mida nad soovivad.
Teoloogiast lähtudes ütleb Piibel: "Ära anna vaenlasele maad!"
Meil on seaduslik õigus avada uks vaenlasele.
Deemonitest vabastamise puhul on üks oluline asi, mida peab teadma.
Jeesus jutlustas, õpetas, tervendas ja ajas deemoneid välja.
Seega 25% Tema teenistusest koosnes deemonite väljaajamisest.
Praegu jutlustatakse - õpetatakse, aga deemoneid välja ei aeta
ega tervendata inimesi.
Piibel räägib Jumala Kuningriigist ja Kuningriigi evangeeliumist.
Kui kuningriik eemaldada, siis puudub ka deemonitest vabastamine.
Siis puudub see, mis on üleloomulik.
Meil on mugavuse evangeelium, mitte Kuningriigi evangeelium. Miks?
Vabastamise asemele on asunud nõustamine.
Nõustamine on vajalik. Teen ka seda ise 15 000 inimese pastorina Miamis.
Kuid kas tegeleda juure või tegeleda okstega?
Kui keskendud okstele, siis ei vabasta sa kunagi inimesi.
Olen olnud vabastus- ja tervendusteenistuses.
80% haigustest on vaimse põhjusega. See mõjutab ka kogudust.
Minu kogudus kasvas 200 liikmeni ja siis kasv peatus.
Issand ütles, et esmalt peab juhtkond terveks saama.
Ma ei saanud sellest algul aru.
Inimene võib olla deemonitest vaevatud või
need võivad tema üle valitseda. Need on kaks eri asja.
Valitsemine tähendab, et inimene on deemonite valduses.
Vaevatud tähendab, et deemonid mõjutavad mingit ala inimese elus.
Põhjus võib olla põlvkonniti kulgev needus või on inimene andnud
saatanale seadusliku õiguse oma ihu rünnata.
Põhjus võib olla ka teadmata. Sooviksin öelda, et kristlasel ei
saa deemoneid olla. Kas aga kristlased on haiged? Jah.
Deemonid ei valitse, vaid rõhuvad meid. Me võime sellest vabaneda.
Lähiajaloos on olnud kaks suurt ärkamist - Ladina-Ameerikas.
Mõlema puhul peeti oluliseks vabastusteenistust.
Ühes linnas algas see alkohoolikute eest palvetamisest.
Guetamalas Almolongas sõitles pastor palves linna vaimset valitsust.
Pärast seda said linna elanikest kristlased, nende hulgas oli
400 endist alkohoolikut. Baarid ja vanglad lõpetasid tegevuse.
Seal mõisteti, kui oluline on vabastus deemonitest.
Praegu aga ei pea me seda oluliseks. Me nõustame inimesi tundide kaupa.
Me aga nõustame deemoneid. Meie ravim on vale.
Sa oled pastor ja tead, kui palju noori tarvitab depressiooni ravimeid.
Seda teevad aina nooremad. Telerist näeme, et ebaloomulikke
eluviise peetakse normaalseks. Elu näib olevat riknenud ning
selle tõttu võtavad deemonid inimeste üle võimust.
Kurat on kõik oma trumbid välja pannud. Seetõttu on aeg, et
esile tuleks Jumala vägevus. Võitku tõeline Jumal!
Aamen, nõustun täiesti. Meie riigi vabastusteenistus on
asendunud millegi muuga.
Sellele on aga lahendus - uus algus.
Motiveeriva jutluse asemel räägime nüüd ristist ja Kuningriigist.
Alati kui kõneleme Kuningriigist Jumala Sõna põhjal,
näeme deemonite avaldumist.
Olen külastanud 50 riiki ja kõikjal on depressioonist vabanetud.
Enne majanduslangust oli 10% ameeriklastest depressioonis.
Nüüd on see kahekordistunud - 20% põevad depressiooni.
See algab loomulikult, kuid siis muutub deemonlikuks,
sest uks on lahti. Keegi ütles mulle hiljuti: "Minu mees on seotud
pornograafiaga. Sellest ei vabane iial." See on vale.
Jää meiega ja sa kuuled lahendust.
Naaseme varsti saatesse.
Sid Roth on leidnud üleilmse ärkamise võtme.
Jeesus on lammutanud juute ja paganaid eraldava vaheseina.
Juutideni jõuab imede ja tunnustähtede kaudu.
Meie kodulehekülg varustab usklikke üleloomulikult tegutsema
ja mõistma Iisraeli sündmusi ning koguduse juuri.
Külasta lehekülge: www.sidroth.org
Naaseme saatesse "See on üleloomulik!"
Siin Sid Roth ja dr Maldonado.
Mis juhtub, kui keegi on olnud pornograafiast sõltuvuses 20 aastat?
See teeb murelikuks, siit aga allakäik alles algab.
Räägi meile pornograafia sõltuvusest? Mis juhtub?
Räägin täpselt, mis juhtub. Enne vabastusteenistusse astumist
lõpetasin kooli. Sain doktorikraadi Vision University's.
Õppisin palju nõustamisest ja kõigest muust.
Nüüd aga nuttis minu ees inimene: "Pastor, palveta mu pärast."
"Ma räägin keeltes ja usun Jeesust, aga olen sõltuvuses
pornograafiast. Aita mind?"
Otsisin lahendust ja korraga saabus mulle selgus,
sest Püha Vaim tuli minu üle.
Me sõitlesime pornograafia vaimu.
Mida ütles Jeesus naisele, kelle selg oli haige?
Ta andis asjale õige nime.
Ta ütles: "keda saatan on 18 aastat sidunud."
Ta nimetas seda haiguse vaimuks - nagu see oli.
Meie ütleme "patuprobleem". Asjale tuleb aga õige nimi anda.
Ma ütlesin: "Tule välja, pornograafia vaim!"
Inimene, kes oli 20 aastat pornograafiaga seotud, sai vabaks
ühe sekundiga Püha Vaimu ja Jumala Sõna väe läbi.
Kas oled märganud, et üha enam inimesi põeb skisofreeniat?
Olen näinud sadu sellest vabanemas. Võin tuua näite.
Skisofreenik on vabaks saanud?
Jah. Skisofreenia on deemon. Psühhiaatrite sõnul on see
tasakaalu puudumine ajus.
Inimene vajab ravimeid.
Jah, et tasakaalu saavutada. Vaimseid asju ei saa aga muuta
emotsionaalsete, mentaalsete vahenditega. Õige ravim on vajalik.
Kirikusse tuli 14 a tüdruk, kellele öeldi: "Sa oled hull.
Sa ei saa iial autot juhtida ega kooli minna. Sa jääd haiglasse."
Ta tuli ja sai vabaks. Läks kooli ja elab tavalist elu.
Sellel hetkel muutus kõik.
Räägi Kuuba nõiast.
Üks Kuuba nõid puutus kokku mu õpetusega. Ta kuulas ja luges
seda ning sai vabaks nõidusest ja santeriast. Pärast seda
palvetas ta 50 nõia eest ja ka nemad said vabaks.
Sa õpetad needuse murdmisest ja imelised asjad juhtuvad.
Õpeta ka vaatajaid, et nemad saaksid samuti vabaks.
Esmalt tuleb mõista, mis on needus.
See on nagu vari. Sa soovid midagi teha, aga nagu nähtamatu
käsi hoiaks Jumala õnnistusi tagasi.
See kandub ühelt põlvkonnalt teisele.
Too mõni näide needusest.
Meie koguduses oli juhtum, kus kõik ühest perest pärit naised
jäid üksi. Kõik, nii ema kui ka vanaema, lahutasid.
Olen näinud ühes peres kolme põlvkonda alkohoolikuid.
Kuidas seda murda?
Peame toetuma õigele õpetusele ja teoloogiale:
Jeesus võttis meie needuse enda peale, et võiksime saada õnnistuse.
Sellest räägib Gal 3:13. See on alus.
Teiseks tuleb sellest lahti öelda.
Õpetan teile, kuidas oma suuga needusest lahti öelda.
Kolmandaks tuleb see välja ajada.
Käskige needuse taga oleval vaimul väljuda.
Kui teete seda usus, siis ta lahkub. Olen näinud sadu nii vabanemas.
Kui teistes riikides evangeeliumi kuulutada, näeme sadade deemonite
avaldumisi. Ameerikas me aga ei räägi sellest ega näe,
et deemonid väljuvad inimestest.
Enamikus kogudustes nad isegi ei avaldu. Miks?
Põhjuseid on palju, Sid. Üks põhjustest on, et ameeriklastel
on nii palju muid võimalusi. Jumal on kolmandal-neljandal kohal.
Eespool on arstid ja haiglad.
Psühholoogid, ravimid.
Meil on nii palju valikuid. Kui on ainult üks valik -
elu või surm, siis usub inimene Jumalasse.
Usun, et vaatajate seas on neid, kellel pole palju valida.
On ainult Jumal või surm.
Teiseks põhjuseks on meie jutluste sisu.
Kuningriigi evangeeliumi sisu on ka tervenemine, vabanemine,
ka põlvkondi kestnud needusest. Meie aga kuulutame evangeeliumi,
mis ei too deemonite avaldumist.
Ma palun, et sa võiksid olla normaalne Piibli standardi järgi.
Palun, et dr Maldonado purustaks sinu elus olevad needused.
Luban, et paljud, kes on sõltuvustes pornograafiast, alkoholist,
uimastitest, abielurikkumisest või on väärastunud eluviisiga,
saavad vabaks. Miks ma seda luban?
Te olete äsja kuulnud tõde ja tõde teeb vabaks.
Jää meiega.
Naaseme varsti saatesse.
Külastage meie kodulehekülge: www.SidRoth.org/1977
Vaadake meie 35. aastapäeva pidustusi.
22. märtsil tähistas Sid Rothi teenistus messiaanliku visiooni
ja saate "See on üleloomulik!" 35. aastapäeva.
Avati ka uus meedia- ja nõustamiskeskus Põhja-Carolinas.
Sid rääkis oma innukate toetajate ja sõprade ees, kuidas ta
juudina leidis Messia Jeesuse.
Samuti jagas ta, kui imeliselt on Jumal saadet "See on üleloomulik!"
kasutanud - evangeelium on jõudnud miljoniteni.
Sellele järgnes võitud ülistus.
Salvestasime publiku ees ka uue saate Guillermo Maldonadoga.
See oli esimene saade uues stuudios Põhja-Carolinas.
Lõpuks palvetasid pastorid Sidi pärast ja prohveteerisid
teenistuse tuleviku kohta.
Täname kõiki toetajaid ja sõpru jätkuvate palvete ja abi eest.
Vaadake meie veebisaidilt kogu 35. aastapäeva üritust.
Naaseme saatesse: "See on üleloomulik!"
Siin Sid Roth ja dr Maldonado.
Paljudel teie elus on needusi. Nende päritolu ei ole sageli teada.
See võis alguse saada neli põlve tagasi.
On inimesi, kes üritavad edasi liikuda, aga siis
puruneb auto, võlad kuhjuvad. Mõned on pidevas depressioonis.
On igasugust needust, mitte ainult alkoholism, uimastid, pornograafia.
Needus võib puudutada tervist või abielu. Mõned lahutavad, abielluvad
ja jälle lahutavad. See ei ole aga Jumala tee.
Jah. Inimesed kogevad ka hüljatust, see on sügavaim emotsionaalne haav.
On neid, kes tunnevad end alati kõrvaltvaatajatena,
nad tunnevad, et ei kuulu kuhugi.
See algab juba emaüsast, kui rasedus on soovimatu.
Jah. Usun, et mis vaev ka ei oleks, Jeesus Kristus on lahendus.
Inimesed on oma hädadega juba kohanenud, mugandunud.
See on nende jaoks loomulik.
Jeesus Kristus teeb sind vabaks. Ta kandis sinu needuse, haigused
ja hüljatuse. Teda hüljati, et sind vastu võtta.
Palvetan sinu eest praegu, et võiksid saada vabaks.
Ei loe, milline on su probleem, kui rõhutud sa oled, ükskõik
kas oled depressioonis või hirmu all. Mõned proovivad edasi minna,
aga nad ei julge. Nad kardavad läbi kukkuda. Hirme on väga palju.
Oled ka ise hüljatust kogenud.
Jah, olen olnud hirmu all. Olin kõige arglikum maa peal.
Kartsin isegi oma varju. Issand tegi mu vabaks ja nüüd
olen kõige julgem maa peal. Kui Jumala Vaim tuleb minu üle, siis
palvetan ka surnute eest.
Kas oskasid kunagi arvata, et kõneled suurte inimhulkade ees?
Mitte iial. Olin nii arg. Argus on üks hirmu vorme.
Olin täis hirmu, aga Issand tegi mu vabaks. Räägin seda
meelevallaga, mitte ainult teoloogia põhjal. Vaimus on
vabadus hülgamisest ja hirmust.
Olen kõike seda kogenud ja võin selle pärast palvetada.
Jah. Siruta oma käed välja, kus sa ka poleks. Ei loe, millest sa läbi
lähed ja kas see mõjutab su vaimu. Jeesus andis sulle andeks, et sina
võiksid saada andeks.
Isa, Jeesuse nimel ma kiidan ja austan Sind.
Tänan iga vaataja eest. Siruta oma usk välja, mis su elus ka poleks.
Võib-olla on see vaesus või purunenud abielu, ükskõik mis.
Issand Jeesus, ma purustan iga needuse - emotsionaalse,
hüljatuse, haiguse, vaesuse, patu. Käsin igal haigusel, needusel
lahkuda Jeesuse nimel.
Sa vaatad saadet praegu ja võitled pornograafiaga oma elus ning
ütled: "Pastor, asi on halb, ma olen seotud."
Isa, Jeesuse nimel ma käsin igal pornograafia vaimul väljuda
neist inimestest. Tule välja nende meeltest! Tule välja!
Kõik ahelad langegu, Jeesuse nimel! Aamen!
Depressiooni põevad inimesed - Issand on midagi teilt ära võtnud.
Depressioon, lahku Jeesuse nimel! Hüljatus, lahku Jeesuse nimel!
Ma purustan iga needuse ja vabastan Jumala õnnistuse
Jeesuse nimel. Aamen ja aamen!
Kuidas me võime avada uksi deemonitele?
Kui inimesed tegelevad okultismiga. Kui elatakse patus.
Kui inimene patustab ühe korra ja parandab meelt, siis deemon ei
tule teda ründama, aga pidev patu tegemine avab ukse.
Kolmas viis on andestamatus. Kui sa oma südames ei andesta, on
saatanal seaduslik õigus su ihu ja vaimu rünnata.
Kui ohtlikud on üle 18-aastastele mõeldud saated ja filmid?
See on jällegi avatud uks. Need filmid on ühed paljudest ustest.
Üks neiu vaatas sellist filmi ja deemon ründas teda ning me
pidime ta vabastama. Ta avas ise ukse väga ohtlikku maailma.
Nii paljudes filmides on nõidust ja maagiat. Seda peetakse normaalseks.
Kas neis varitseb oht?
Jah, see on väga ohtlik. Sid, inimesed soovivad kogeda
üeloomulikku. Kirikus nad kahjuks seda ei leia.
Miks enamikus kirikutes Ameerikas ja mujal isegi ei räägita sellest?
Põhjuseid on palju, aga üks neist on meie jutluste sisu.
Piibel kõneleb väga selgelt Kuningriigi evangeeliumist.
Kui Jeesus kuulutas Kuningriigi evangeeliumi,
ilmnes neli asja, mis ei talunud Kuningriigi kohalolu.
Need olid patt, haigused, deemonid ja surm.
Need neli ei kannatanud seda välja, et Jeesus Kuningriigist rääkis.
Mtt 4:23 ütleb, et ta jutlustas Kuningriigi evangeeliumi ning
siis ajas välja deemoneid ning siis tervendas haigeid.
Kuningriigi evangeeliumi pole kuulutatud.
Olen käinud 50 riigis ja kõikjal, ka USA-s, olen näinud
võimsaid vabanemisi. Kirik kasvab viimasel ajal kiiresti ja
üks põhjus on vabastusteenistus. Inimesed tulevad ja saavad vabaks.
Inimesed otsivad lahendust, aga sageli tegeldakse ainult okstega.
Keegi on tasakaalutu, soovib end tappa või tal on skisofreenia -
talle ulatatakse peotäis tablette. Tekib sõltuvus.
Tegeleda tuleb aga juurega. Juur on veri, juur on vägi ja
Püha Vaimu võidmine.
Imeline on see, et pärast vabanemist haigus põgeneb.
Kui needus murtakse ja uksed suletakse, vabanevad inimesed
haigustest, mis neid on terve elu vaevanud.
Kas teie koguduses saavad pärast vabastust paljud terveks?
Jah. Nagu öeldud, 80% haiguste taga on otseselt või kaudselt deemonid.
Kui eemaldame häda põhjuse, saavad inimesed vabaks.
Näen, kuidas meie juhtkond on pärast vabanemist muutunud.
Nad on nii elu täis Jumalas.
Deemonid rõhuvad meeli ja tekitavad hirme.
Nad ei lase sul elus edasi jõuda.
On aeg elus edasi liikuda. See hetk on käes.
Mõni teist ütleb: " Ma olen uuesti sündinud". Piibel ütleb, et
igavene elu on see, et me tunneme Teda. Õpi Teda tundma.
Selleks tuleb meelt parandada. Arm ilma meeleparanduseta ei ole arm.
Usk, et Jeesus suri sinu pattude pärast, et ta on sinu elu
Issand ja elab sinu sees - sealt algab Tema tundmine.
Tema Ise on meie rahu,
Tema, kes tegi juudid ja paganad üheks.
ja lammutas eraldava vaheseina.
Tema plaan oli Iseenda kaudu luua üks uus inimene.
Üks uus inimene. (Inglise, vene ja heebrea k.)
Järgmise nädala saates:
Saatekülalisel on ilmutus Taevast, kuidas kogeda õnnistuse pealetungi.
Just nimelt õnnistuse pealetungi!
Tõlge: Merle Ajaots